Справка

# Бележки за използването

## Капак

- Затваряйте добре капака на гнездото за карта с памет SD.

- Не отваряйте и не затваряйте капака за мултипорта, когато използвате таблета на открито или с мокри, потни или покрити с пясък ръце. Проникване на вода или пясък в таблета може да доведе до неизправности.

- Пазете капака на мултипорта далеч от малки деца, за да не го глътнат по невнимание.

- Таблетът има защита от пръски*1, равностойна на IPX4 (защитен срещу пръски вода от всички посоки) на IEC 60529 (степени на защита, осигурени от корпусите (код IP)), но не е напълно водоустойчив. Не използвайте таблета във вода и не пръскайте таблета с много вода. Ако се ползва неправилно, вода може да проникне в таблета и да причини пожар, токов удар или повреди [Подробности].

*1 Защитата от пръски се отнася за чиста и за чешмяна вода. Защитата от пръски вода работи, ако таблетът е поставен на поставка, като например Sony поставка за таблети (SGPDS4, която се продава отделно и не се предлага в някои страни/региони), и всички капаци са напълно затворени.

## Грижи за таблета

- Почиствайте корпуса с мека, суха кърпа или с леко напоена с мек почистващ препарат такава. Не използвайте препарат за почистване на сензорния екран. Не използвайте гъба или прах за изстъргване, разтворители като спирт и бензин, защото те могат да повредят покритието на таблета.

- Ако таблетът бъде намокрен от дъжд или много висока влажност, избършете го с мека суха кърпа. Не го сушете във фурна или сушилня.

- Почиствайте обектива на вградената камера с четка с помпичка или с мека четка. Ако обективът е силно замърсен, избършете го с мека суха кърпа. Не търкайте обектива, защото е чувствителен на натиск.

## Среда на използване

- Не използвайте и не оставяйте таблета на места, където температурата е много висока (около 35 °C или по-висока) или ниска (около 5 °C или по-ниска), както и във влажни места като баня или сауна. Ако използвате или оставите таблета в условия извън посочения диапазон, той може автоматично да се изключи, за да предпази вътрешните компоненти.

- Не пренасяйте таблета направо от студено на топло място. Внезапна промяна на температурата води до кондензация и вътре в таблета може да кондензира влага. Ако това се случи, оставете таблета на стайна температура, докато изсъхне, преди да го използвате.

## Демонстрационни данни

- Демонстрационните данни са фабрично инсталирани в таблета, за да можете да изпробвате музиката, видеофайловете, снимките и книгите. Ако изтриете демонстрационните данни, не можете да ги възстановите. Имайте предвид, че Sony няма да осигури резервни демонстрационни данни, ако бъдат изтрити.