Справка

# Бележки за функцията за GPS

- Дръжте таблета възможно най-неподвижно на място с пряка видимост към небето, докато текущото местоположение се покаже с функцията за GPS. Текущото местоположение може да се покаже по-бързо, когато стоите неподвижно, отколкото когато се движите. Ако текущото местоположение не се показва или се показва грешно, отидете на място с пряка видимост към небето.

- Посоката може да не се измерва правилно поради околната среда.

- Когато в близост до таблета има други електронни устройства, електромагнитните вълни или магнитните смущения от тях може да попречат на вашия таблет да осигури точна информация за местоположението. Дръжте електронните устройства по-далеч от таблета.

- Когато таблетът се намира на място със слабо приемане на сигнали за GPS, може да има грешки при позиционирането. За да получавате по-точна информация, избягвайте да използвате таблета на изброените по-долу места.

- Вътре в сгради или автомобили

- В тунели или под земята

- Под надлези

- Между високи сгради

- В гъсти гори

- В долини