Задача

# Създаване на резервно копие на данните на таблета

Добре е да копирате данните в таблета и да ги съхраните на друго запаметяващо устройство (резервно копие). Различни данни като снимки, изтеглени музикални и видеофайлове ще се натрупат в таблета, докато го използвате. Ако с таблета възникнат неочаквани проблеми, тези данни може да се повредят или изгубят. Като превантивна мярка за такива инциденти е добре често да създавате резервни копия, за да можете да възстановите своите важни данни.
Забележка

- Някои данни на таблета не могат да се копират.

- Някои настройки и приложения може да нямат метод за създаване на резервно копие. Водете си писмени бележки и ги пазете на сигурно място.

## Данни, които могат да се копират

Можете да копирате и съхранявате в резервно копие изброените по-долу данни от таблета.

- Файлове с музика/филми/електронни книги без защита на авторските права

- Снимки/тапети

Тези данни са съхранени в изброените по-долу папки.

- Музикални файлове: \Music

- Файлове с тапети: \Pictures

- Файлове с филми: \Movies

- Файлове със снимки: \DCIM

## Създаване на резервно копие на данните (копиране)

Използвайте приложението [File transfer], за да съхраните данните на стандартна карта с памет SD от търговската мрежа.

1. Чукнете върху [ Apps & Widgets] и след това върху [ File transfer], за да стартирате приложението [File transfer].

1. Поставете картата с памет SD в гнездото за карта SD.

1. Изберете файла или папката, които искате да копирате от таблета.

1. Чукнете върху .

Папка с име “\transferred” се създава на картата с памет SD и данните се копират в тази папка.
Забележка

- Тъй като видеофайловете, купени от Video Unlimited*1, са защитени с авторски права, не можете да ги копирате по описания по-горе начин. Копирайте ги на компютър с компютърния софтуер “Media Go”. Посетете следващия адрес, за да научите повече за приложението Media Go.

http://mediago.sony.com/enu/introduction/

*1 Video Unlimited е услуга за видео, която се предлага от Sony Entertainment Network.
Свързана тема
Проверка на свободното място
Импортиране/експортиране на съдържание от карта с памет SD