Задача

# Регистриране на дистанционното управление

Таблетът може да се използва като дистанционно управление с функцията за инфрачервено дистанционно управление (IR).
Като регистрирате повече от един код за дистанционно управление, можете да управлявате повече от едно устройство с един таблет.
Често използвани операции като усилване или намаляване на звука или превключване на канал могат да се извършват с интуитивни жестове.

1. Чукнете върху [ Apps & Widgets] - [ Remote control].

Приложението [Remote control] стартира.

1. Чукнете върху [Add device] или [ Add device].

1. Регистрирайте таблета като дистанционно управление, като следвате указанията на екрана.

Изпълнете [Remote control test], ако е необходимо.
Когато приключите с регистрацията, екранът се връща към екрана със списъка с устройства от стъпка 2. Чукнете върху името на регистрираното устройство, за да се покаже екранът за дистанционното управление.

Текст на екрана | Описание
1 | Превключване между пълно дистанционно управление или управление с жестове | Превключва между управлението с “жестове”, като чукване или бързо плъзгане, и “пълното” дистанционно управление с чукване върху бутони [Подробности].
2 | Превключване на регистрираните дистанционни управления | Превключва регистрираните дистанционни управления чрез чукване по иконата от ляво и дясно на контролираното в момента устройство.
3 | Макрокоманди | Регистрира макрокоманда, която ви позволява с чукване на бутона да извършвате няколко последователни операции.
4 | Меню с опции | Задава подробни настройки – например промяна или изтриване на регистрирани устройства.
5 | Регистрирана макрокоманда | Чукнете, за да изпълните регистрираната макрокоманда.

Съвет

- Това приложение може да се използва като “Small apps”.

- Можете да конфигурирате “кожата”, като чукнете върху [Change skin] на (меню с опции). Можете да конфигурирате “кожата” поотделно за всяко регистрирано устройство.

- Ако категорията или производителят не се показват, позволете на таблета да научи сигнала на дистанционното управление и след това го регистрирайте.

- В зависимост от категорията или производителя могат да се покажат две или повече устройства. Ако се показва повече от едно устройство, изпробвайте работата на всяко показано дистанционно управление изберете онова, което работи правилно.

### За да регистрирате като дистанционно управление за друго устройство

Чукнете върху (Назад) и след това чукнете върху [ Add device] на екрана със списъка с устройства.

## Научаване на сигнала на дистанционното управление и регистриране

Ако типът или производителят, който отговаря на устройството, не се показват, регистрирайте дистанционното управление по дадения по-долу начин.

1. Стартирайте приложението [Remote control].

1. Чукнете върху [Add device] или [ Add device].

1. Чукнете върху [Manual setup].

1. Изберете елемент от [Device type:].

Показва се екранът за запомняне на командите за дистанционно управление.

1. Чукнете върху бутона, на който трябва да се запомни желаната команда.

1. Когато се покаже екранът с менюто, чукнете върху [Learn signal].

1. Поставете инфрачервения предавател на дистанционното управление, което ще се регистрира, близо до инфрачервения извод на таблета, както е показано на илюстрацията по-долу, и чукнете върху [Start].

1. Натиснете бутона, който да бъде запомнен от дистанционното управление.

Когато запомнянето приключи, регистрираният бутон е маркиран на екрана.
За запомняне на още бутони, повторете стъпки от 5 до 8.

1. Чукнете върху [Next], изберете жест, като следвате инструкциите от екрана, и след това чукнете върху [Finish].

Когато регистрирате бутона, екранът се връща към екрана със списъка с устройства от стъпка 2. Чукнете върху името на регистрираното устройство, за да се покаже екранът за дистанционното управление.
Забележка

- Уверете се, че дистанционното управление за регистриране е инфрачервено.

- Възможно е таблетът ви да не може да запомни някои операции за дистанционно управление в зависимост от вида на използваното устройство за инфрачервено дистанционно управление. Това не е признак за неизправност.

- Ако не можете да извършите регистрирането от стъпка 7, изводът за инфрачервена връзка (IR) на вашия таблет може да не гледа към инфрачервения извод на дистанционното управление. Проверете положението на инфрачервения извод (IR) за данни на вашия таблет, след това опитайте да съчетаете инфрачервените изводи на таблета и на дистанционното управление на разстояние от около 20 mm до 50 mm.

Свързана тема
Използване на “Small apps”
Програмиране на операции в дистанционното управление (функция за макрокоманда)